**Ministru kabineta noteikumu projekta**

**„Eiropas kultūras galvaspilsētas nosaukuma piešķiršanas kārtība”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Eiropas kultūras galvaspilsētas nosaukuma piešķiršanas kārtība” (turpmāk – Projekts) mērķis ir apstiprināt Eiropas kultūras galvaspilsētas nosaukuma piešķiršanas kārtību Latvijā, nosakot tās pieteikumu iesniegšanas, pieteikumu vērtēšanas, žūrijas izveidošanas un darbības, lēmumu pieņemšanas kārtību. Pēc Projekta pieņemšanas Kultūras ministrija varēs izsludināt Eiropas kultūras galvaspilsētas nosaukuma piešķiršanas atlasi, lai saskaņā ar Eiropas Parlamenta un Padomes Lēmumu Nr.445/2014/ES (turpmāk – Lēmums) līdz 2022.gada 31.decembrim Eiropas Parlamentam, Eiropas Savienības Padomei, Eiropas Komisijai un Reģionu komitejai paziņotu Eiropas kultūras galvaspilsētas nosaukuma piešķiršanas atlases žūrijas ieteikumu par vienas pilsētas izraudzīšanu nosaukuma piešķiršanai. Projekts stāsies spēkā nākamajā dienā pēc tā izsludināšanas oficiālajā izdevumā „Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu, kas nosaka, ka Ministru kabinets var izdot ārējus normatīvus aktus – noteikumus, ja tas nepieciešams Eiropas Savienības tiesību aktu piemērošanai un ja attiecīgais jautājums ar likumu nav noregulēts; šādi noteikumi nevar ierobežot privātpersonas pamattiesības, kā arī, pamatojoties uz Lēmuma 7.panta pirmo daļu, atbilstoši kurai katra dalībvalsts ir atbildīga par konkursa organizēšanu savām pilsētām saskaņā ar kalendāru. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts ir sagatavots, lai Kultūras ministrija varētu izsludināt Eiropas kultūras galvaspilsētas nosaukuma piešķiršanas atlasi (turpmāk – atlase), noteiktu pieteikumu sagatavošanas un pieņemšanas kārtību atlasei divās kārtās, noteiktu žūrijas darba un lēmumu pieņemšanas kārtību, kā arī kārtību, kādā lēmumi tiek apstiprināti un paziņoti kandidātpilsētai, Eiropas Parlamentam, Eiropas Savienības Padomei, Eiropas Komisijai un Reģionu komitejai.  Atlases pirmā kārta tiek izsludināta 2020.gadā saskaņā ar Lēmuma pielikumu, kas noteic, ka Latvija organizē atlasi par Eiropas kultūras galvaspilsētas nosaukuma piešķiršanu 2027.gadam un saskaņā Lēmuma 7.panta otro daļu attiecīgā dalībvalsts vismaz sešus gadus pirms nosaukuma gada publicē uzaicinājumu kandidātpilsēetām iesniegt pieteikumus. Savlaicīga atlases izsludināšana nepieciešama, lai saskaņā ar Lēmuma 5.pantā noteiktajiem kritērijiem atlases kandidātpilsētas varētu izstrādāt tādu kultūras programmu un tās sagatavošanas un īstenošanas stratēģiju 2027.gadam, kas demonstrētu augstu māksliniecisku kvalitāti, starpvalstu sadarbību, plašas Eiropas un starptautiskās sabiedrības intereses piesaistīšanu. Vienlaikus kultūras programmas veidotājiem ir nepieciešams uzrunāt vietējos māksliniekus, kultūras organizācijas, vietējās kopienas programmas veidošanā. Pieteikuma iesniedzējam jāparedz ilgtspējīga vietējo, reģionālo un valsts iestāžu apņemšanās īstenot pasākumu. Projekts nosaka iespēju kandidātpilsētām desmit mēnešu laikā sagatavot un iesniegt pieteikumu atlases pirmajā kārtā, kā arī pārstrādāt vai papildināt pieteikumu pēc atlases žūrijas 1.sanāksmes ieteikumiem un to atkārtoti iesniegt atlases otrajā kārtā.  Saskaņā ar Lēmuma 11.panta pirmās daļas 1.punktu katra attiecīgā dalībvalsts izrauga vienu pilsētu, kurai piešķir Eiropas kultūras galvaspilsētas nosaukumu, pamatojoties uz starptautiskas un neatkarīgas žūrijas atlases ziņojumā izklāstītajiem ieteikumiem, un ne vēlāk kā četrus gadus pirms Eiropas kultūras galvaspilsētas nosaukuma gada par piešķiršanu paziņo Eiropas Parlamentam, Eiropas Savienības Padomei, Eiropas Komisijai un Reģionu komitejai. Projekts paredz, ka atlases nolikums būs spēkā līdz 2022.gada 31.decembrim, proti, līdz brīdim, kad Kultūras ministrija pēc atlases žūrijas ziņojumā ietvertā ieteikuma iesniegs Ministru kabinetā un Ministru kabinets apstiprinās Eiropas kultūras galvaspilsētas kandidātpilsētu un Kultūras ministrija paziņos par kandidātpilsētu Eiropas Parlamentam, Eiropas Savienības Padomei, Eiropas Komisijai un Reģionu komitejai.  Projektā ir ietverti šādos politikas plānošanas dokumentos noteiktie principi:   1. Latvijas ilgtspējīgas attīstības stratēģijas līdz 2030.gadam (apstiprināta Saeimas 2010.gada 10.jūnija sēdē) 1.prioritātē „Kultūras telpas saglabāšana, mijiedarbība un bagātināšana” noteiktais:    1. *Nacionālās identitātes stiprināšana*. Valstīm, kas netiek asociētas ar megazīmoliem, gandrīz vienīgo iespēju atšķirties un būt konkurētspējīgām sniedz nacionālā identitāte – cilvēki, valoda, kultūra un vērtības. [..] Nacionālās identitātes konkurētspējas veidošanā liela nozīme ir radošajai industrijai (dizains, reklāma, tūrisms utt.) un kultūrai, kas savu kvalitāti jau ir pierādījusi. Tādēļ Latvijas kultūras kapitālu var viegli izvērst aktīvā kultūras diplomātijā [..].    2. *Kultūras eksporta un kultūras diplomātijas veicināšana*. Mazai valstij, lai to pamanītu un cienītu pasaulē, īpaši svarīga ir izcilība. Latvijas profesionālā kultūra un māksla ir vienas no redzamākajām, ja ne galvenajām, valsts vēstniecēm pasaulē. Latvijas profesionālās un amatiermākslas pārstāvji veicina valsts atpazīstamību, netieši sekmējot kontaktus arī citās jomās, tostarp ekonomikā un investīciju piesaistē. Latvijas izcilie kultūras produkti ir ar augstu eksportspēju, tāpēc tie var efektīvi stiprināt valsts tēlu un veicināt eksportu citās nozarēs. Latvijai ir nepieciešamais potenciāls, lai uz kultūras bāzes attīstītu eksportspējīgu radošo industriju (festivāli, filmu producēšana, datorspēles, mūzikas ieraksti u.c.), kā arī radītu dizaina preces ar augstu pievienoto vērtību [..].      1. Latvijas Nacionālajā attīstības plānā 2014. – 2020.gadam (apstiprināts Saeimas 2012.gada 20.decembra sēdē) noteiktais:    1. rīcības virziena „Augstražīga un eksportspējīga ražošana un starptautiski konkurētspējīgi pakalpojumi” 9.uzdevums „Uz eksportu orientētu tūrisma produktu veidošana, izmantojot reģionu unikālo, dabas un kultūrvēsturisko mantojumu, reģionos izveidoto infrastruktūru un kurortoloģijas pakalpojumu potenciālu”;    2. rīcības virziena „Augstražīga un eksportspējīga ražošana un starptautiski konkurētspējīgi pakalpojumi” 10.uzdevums „Veidojot specifisku atbalsta instrumentu, atbalstīt radošo industriju, lai attīstītu kultūrā bāzētas inovācijas un veicinātu kultūras, zinātnes un uzņēmēju sadarbību, atbalstot radošo industriju uzņēmējdarbības eksportspēju (t.sk. audiovizuālā sektora) un valsts starptautisko konkurētspēju”;    3. rīcības virziena „Augstražīga un eksportspējīga ražošana un starptautiski konkurētspējīgi pakalpojumi” 11.uzdevums „Atbalsts radošo industriju dizaina pasākumiem, kas nodrošina jaunu eksporta produktu izstrādi un ieviešanu ražošanā”.   3) Kultūrpolitikas pamatnostādņu 2014. – 2020.gadam „Radošā Latvija” (apstiprinātas ar Ministru kabineta 2014.gada 29.jūlija rīkojumu Nr.401) 1.prioritātes „Kultūras kapitāla saglabāšana un attīstība, sabiedrībai līdzdarbojoties kultūras procesos” 3.rīcības virzienā noteiktais – Latvijas kultūras ciešāka iesaiste starptautiskajos kultūras procesos un sadarbības tīklos, veicinot kultūras diplomātijas attīstību. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas kandidātpilsētas, kuras pretendē uz Eiropas kultūras galvaspilsētas nosaukuma piešķiršanu, kopienas ārpus kandidātpilsētas teritorijas sadarbības programmas ietvaros ar Portugāles Eiropas kultūras galvaspilsētas kandidātpilsētu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2020.gada 13.februārī ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Projekta izstrādē, līdz 2020.gada 27.februārim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. Papildus Projekts 2020.gada 2.martā ievietots Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Projekta izstrādē, līdz 2020.gada 16.martam rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 2. | Sabiedrības līdzdalība projekta izstrādē | Sabiedrības pārstāvji aicināti līdzdarboties Projekta izstrādē, rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 3. | Sabiedrības līdzdalības rezultāti | 2020.gada 28.februārī viedoklis par Projektu tika saņemts no biedrības „CultureLab”. Biedrība „CultureLab” ierosināja Projekta 5.punktā precizēt iesniedzēju sarakstu, Projekta 6.punktā papildināt sadarbības partneru uzskaitījumu, Projekta 11.punktā precizēt, kādiem plānošanas dokumentiem jāatbilst Eiropas kultūras gada kultūras programmai, kā arī Projekta 49.punktā datumu, līdz kuram Ministru kabineta noteikumi ir spēkā. Biedrības „CultureLab” ierosinājumi ņemti vērā, atbilstoši precizējot Projektu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Branta 67330349

[Sabine.Branta@km.gov.lv](mailto:Sabine.Branta@km.gov.lv)